ถ้าไม่เเน่ใจว่าเเตกนอกหรือในควรทานยาคุมกำเนิดแบบไหนดีคะ แบบแผงหรือฉุกเฉิน
สวัสดีค่ะ การมีเพศสัมพันธ์ไม่ว่าจะเป็นการหลั่งนอกหรือหลั่งในนั้น ถ้าระหว่างมีเพศสัมพันธ์ไม่ได้มีการใช้ถุงยางอนามัยป้องกัน หรือไม่ได้ใช้ยาคุมกำเนิดแบบใดๆเพื่อป้องกันไว้ล่วงหน้าเลยนั้น มีโอกาสที่จะตั้งครรภ์ได้กรณีนี้ที่มีเพศสัมพันธ์ไปแล้ว หากยังไม่เกิน 72 ชั่วโมง อาจจะมีข้อบ่งชี้การใช้ยาคุมฉุกเฉิน ซึ่งเป็นยาคุมชนิดที่ประกอบไปด้วยฮอร์โมนเพศในระดับสูง จะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ยาคุมฉุกเฉินไม่ควรเป็นวิธีการที่เลือกใช้เป็นประจำเพื่อคุมกำเนิด เพราะผลข้างเคียงมากและประสิทธิภาพต่ำกว่ายาคุมแบบธรรมดาหรือการใช้ถุงยางอนามัยดังที่กล่าวไปค่ะ